GCBukk
117. Ahonnan láttuk a Magas-Tátrát! (GCBukk)
Íme a fatörzs
Togo jóvoltából...
... ilyen közelről csodálhatjuk a Tátrát!
Magas-Tátra 1 by Kepenu
Magas-Tátra 2 by Kepenu
Alacsony-Tátra by Kepenu
A magyar rész is nagyon mutatós innen :)
A rejtekhely a fatörzs alatt
Szélesség N 48° 5,377'
Hosszúság E 20° 33,950'
Elhelyezés időpontja: 2002.03.09 16:00
Utolsó változás: 2019.09.10 20:06
Elrejtők: Laci, Erzséb és Willy, az ebadta...
Megtalálások száma: 396 + 8 egyéb, grafikon
A láda (jelenleg egy 3 literes kör alakú konyhai doboz) egy kidőlés után a helyére visszafordult gyökeres nagy fatörzs gyökerei között van elrejtve, szikladarabokkal álcázva.
A Bükk egyik szép kilátóhelyére szeretnénk felcsalogatni! Ha nagy szerencsétek van és jó időt fogtok ki, akkor megpillanthatjátok a Magas-Tátra csúcsait is!
Ajánlott megközelítési útvonalak
A Geocache-t megközelítheted a gyönyörű környezetben lévő Sebesvíz Panzió felől északnyugatról, a Lendeczky út felől délről (például Hollóstetőről indulva), vagy keletről, Lillafüredről. (Célszerű az egyik irányból felmenni, és valamely másik úton lejönni.)
Rövid segítség GPS-el nem rendelkezőknek
Papíralapú turistatérképeken a Varga-Kurtai bércet keresd!
1. Lillafüred felől (Trackman leírása)
Autóval vagy tömegközlekedéssel jussunk el az 5-ös busz lillafüredi végállomásáig, ahol a műútról az S jelzés nyugatra indul, felfelé a Vesszős-völgyben ( N 48° 5,639' E 20° 37,154' 364 m [GCBukk+1Start]). (Autóval a kis hídon áthajtva jobbra találhatunk egy füves területet, ahol le lehet parkolni.) Induljunk fel tehát a Vesszős-völgybe az S jelzésen. Mintegy másfél km hosszan eléggé emelkedik az út; kb. félúton bal kéz felől elhagyjuk a Vesszős-forrást, amiből "feltankolhatunk", ha eddig nem tettük volna. A völgyből kiérve egy kis mező után egy szekérútba futunk, mely balra, azaz nyugatra a P+ jelzés ( N 48° 5,704' E 20° 36,178' 635 m [GCBukk+P+]). Indulunk erre, de vigyázzunk, mert pár méter után a P+ jobbra letér a jól járható földútról, és keresztülvezet egy irtáson. Kövessük a P+ -t! Mintegy 1,5 km után, a Borókás-tebernél elhaldunk a 4. sz. víznyelő barlang mellett. Kövessük még mindig a P+ -t; a fák közül kiérve az út először jobbra kanyarodik, majd újra erdős részbe fut, itt a balra vezető útra kanyarodik a jelzés, és az erdőben, de egészen a szélén haladunk tovább újra nyugatra. Nem egyészen egy kilométer múlva az út egy keréknyomnál köves - tehát jobb minőségű - útba torkollik, haladjunk ezen tovább nyugatra, még mindig a P+ -on.
Mintegy 300m múlva az út egy jobb kanyarral lejteni kezd, azaz csak kezdene, mert a jobbkanyar kezdetéből balra, elég hegyes szögben egy másik, valamivel keskenyebb, avarral és gallyakkal borított út kezd emelkedni a hegyoldalban. Hagyjuk itt el a P+ turistajelzést, és kezdjünk felfelé kapaszkodni ezen az úton! ( N 48° 5,709' E 20° 34,120' 680 m [GCBukk+Balrafel]) Kb. 500m után rájöhetünk, hogy ez egy szerpentinút: időnként éles kanyarokkal haladunk tovább felfelé. Számos - nem túl jó állapotú - erdészeti út ágazik el erre-arra, de a ládához vezető utat nehéz eltéveszteni, mert "adja magát": a legjárhatóbb utat kell csak követnünk. Bal-jobb-bal-jobb kombináció után - a P+ elágazástól kb. 1,5 km-re van az egyetlen eltéveszthető kereszteződés: itt egyenesen és balra is közel azonos minőségű út vezet tovább. ( N 48° 5,538' E 20° 33,849' 772 m [GCBukk+Balra!]) Kanyarodjunk balra! Még 600m-t gyalogolva egy kerítést pillantunk meg bal kéz felől, majd újabb 50-60m után megszűnik az emelkedés és a fák közül kiérve egy 4-es elágazásban találjuk magunkat, pár méterre egy magaslestől. ( N 48° 5,365' E 20° 33,834' 787 m [GCBukk+4-es elág.]) Itt a nagyjából keletre, felfelé induló utat válasszuk. Balról egy kerítés lesz, létrával, de ne dőljünk be neki, a kerítés mellett haladjunk még felfelé. Kicsivel több, mint 100m után balkézről meglátunk egy kidőlés után a helyére visszafordult gyökeres nagy fatörzset, amelynek gyökerei között van a geocache.
Gyönyörű innen a kilátás és tiszta időben, ha szerencsénk van, megláthatjuk a Magas-Tátra hófödte csúcsait!
Ha valakinek a leírás nem lenne elég, akkor a turistautak.hu oldalról tud kütyüre tölthető térképet letölteni.
Azoknak, akiknek nem térkpes a gps-ük, track-ként tudják beszerezni és gps-re tölteni a fent leírt útvonalat.
2. A Sebesvíz panziótól
A Miskolc-Eger útról a lillafüredi Hámori-tónál térjünk Ómassa felé, majd erről az útról térjünk balra fel Jávorkút irányába, ahol azt tábla jelzi. Ez az erdészeti szerpentinút felvisz minket a Bükk-fennsíkra, ahol a Tekenősi rétet kb. 500 méterrel elhagyva nagy tábla jelzi a Sebesvíz-panzióhoz balra letérő kis utat. Aranyos kis tóparton parkolhatunk: N 48° 6,017' E 20° 33,144' 629 m [GCBukk+Parkoló]. A panziót és a kapcsolódó létesítményeket megkerülve jussunk el az alábbi kiindulópontig: N 48° 5,961' E 20° 33,253' 647 m [GCBukk+2Start], ahonnan a kelet felé tartó földúton menjünk az ötföldút kereszteződéshez N 48° 5,922' E 20° 33,494' 662 m [GCBukk+Hegyirányban], ahol a nagyjából hegyirányban egyenesen futó utat válasszuk. 340 méter múlva elérjük a P jelzésű Kühne Andor utat, a N 48° 5,781' E 20° 33,652' 679 m [GCBukk+Balrapiros] pontban, ahol a P jelzésen induljuk balra, kelet felé 200 métert. Itt ( N 48° 5,784' E 20° 33,820' 676 m [GCBukk+Jobbrafel]) térjünk jobbra felfelé a hegynek egy keskeny földúton, amely egy hajdani elektromos kerítés faoszlopai mellett vezet. Még megvan a kerítés veszélyeire figyelmeztető tábla a N 48° 5,669' E 20° 33,752' 702 m [GCBukk+Elektromos] pontban, ahol az utunk egy szélesebb szerpentinútba torkollik. Ezen folytassuk utunkat felfelé. Innentől ugyanaz a leírás, mintha Lillafüred felől jönnénk. Számos - nem túl jó állapotú - erdészeti út ágazik el erre-arra, de a ládához vezető utat nehéz eltéveszteni, mert "adja magát": a legjárhatóbb utat kell csak követnünk. Bal-jobb-bal-jobb kombináció után van az egyetlen eltéveszthető kereszteződés: itt egyenesen és balra is közel azonos minőségű út vezet tovább. Kanyarodjunk balra! Még 600m-t gyalogolva egy kerítést pillantunk meg bal kéz felől, majd újabb 50-60m után megszűnik az emelkedés és a fák közül kiérve egy 4-es elágazásban találjuk magunkat, pár méterre egy magaslestől. Itt a nagyjából keletre, felfelé induló utat válasszuk. Balról egy kerítés lesz, létrával, de ne dőljünk be neki, a kerítés mellett haladjunk még felfelé. Kicsivel több, mint 100m után balkézről meglátunk egy kidőlés után a helyére visszafordult gyökeres nagy fatörzset, amelynek gyökerei között van a geoláda.
3. Hollóstető - Lendeczky út felől
A Miskolc - Eger út bükkszentkereszti és bükkzsérci elágazása között a műútról induló K4 jelzést válasszuk, amely a N 48° 3,976' E 20° 35,481' 580 m [GCBukk+3Start] pontban indul felfelé. Változatos, szép terepen haladunk elég sokáig, mígnem a N 48° 4,795' E 20° 34,216' 690 m [GCBukk+Balrakék] pontban elérjük az aszfaltozott Lendeczky utat. Itt balra felfelé menjünk a Lendeczky úton, a K jelzésen a következő útkereszteződésig N 48° 4,941' E 20° 33,951' 748 m [GCBukk+Jobbraföldút], ahol a jobbra letérő már jelöletlen földutat válasszuk! Egy nagyívű balkanyarral kerülünk meg egy kisebb hegyet ezen az úton, majd egy kereszteződésben találjuk magunkat ( N 48° 5,155' E 20° 34,131' 755 m [GCBukk+Egyenestfel]), ahol háromfelé lehet továbbmenni. Mi a széles földútról letérünk az egyenesen felfelé vezető, a legmeredekebben emelkedő útra, ami kevesebb, mint 100 méter után máris egy másik földútba torkollik a N 48° 5,207' E 20° 34,099' 767 m [GCBukk+Balraföldút] pontban. Itt tovább balra felfelé a földúton! Egy S kanyarkombináció után egy hosszabb egyenes következik, majd egy éles jobbkanyarral kerüli el a földút az utunkat álló kerítést. Innen nagyjából egyenesen 200 méter és egy magasles mellett elhaladva találjuk magunkat az 1. és 2. leírásokban is említett 4-es elágazásban. Itt a nagyjából keletre, felfelé induló utat válasszuk. Balról egy kerítés lesz, létrával, de ne dőljünk be neki, a kerítés mellett haladjunk még felfelé. Kicsivel több, mint 100m után balkézről meglátunk egy kidőlés után a helyére visszafordult gyökeres nagy fatörzset, amelynek gyökerei között van a geoláda.
pliptai 2019.10.26 16:30 - Megtaláltam
Séta Mordival! Köszönet a rejtésért!
ládavadász Pisti 2019.10.19 12:13 - Megtaláltam
carmin 2019.03.15 12:37 - Megtaláltam
A Sebesvíz Panziótól tettünk egy kis túrát. Innen nem láttuk a Magas-Tátrát, de másnap egy másik helyről igen.
FLAC 2019.01.01 13:18 - Megtaláltam
Fehér Márton 2019.01.01 13:16 - Megtaláltam
Csaba & családja 2018.11.05 17:00 - Megtaláltam
Dodó és Malvinka 2018.10.15 14:30 - Megtaláltam
Köszi a rejtést. Gyönyörű őszi napsütésben, kellemes gyalogtúra. A kilátás a Tátrára a geodéziai pontról már nem lehetséges. 2002 -es rejtés óta megnőttek a kis cserjék. Lentebb a domboldalról részleges kilátás élvezhető. Télen majd jobb lesz, ha teljesen lehullanak a falevelek.
Kosnyider család 2018.09.02 18:09 - Megtaláltam
Megtaláltam, köszönöm a rejtést! A láda beázik. Egy új dobozka hasznos lenne, ha valaki arra jár. Köszi [Geoládák v2.2.4]
GréJuBé 2018.07.01 00:00 - Megtaláltam
Köszönjük a lehetőséget! Már nagyobbacskák a fák, de kicsit ágaskodva a kőhalomnál, sikerült megpillantani a hegyeket!
johnnycache 2018.05.23 19:20 - Megtaláltam
Wsky 2018.05.22 15:00 - Megtaláltam
Szép volt itt. köszi
V_Gabor 2018.05.12 12:01 - Megtaláltam
Biciklivel egészen a ládáig tekertem egy jól járható szekérúton. Kis kerülő volt így, de cserébe lefelé egy jót gurultam.
Először a Sebesvíz panziónál szerettem volna parkolni, de elküldtek, mert esküvő lesz. A második képen lévő tiltást már csak visszafelé vettem észre. :(
Fent térdig ért az aljnövényzet és szúnyogok is voltak. Így a domb északi oldaláig már nem mentem el. A párás idő miatt egyébként sem volt valószínű, hogy a Tátráig el lehet látni most. Persze a rét közepéről nem is várható el, hogy látszik valami.
3 kullancsot szedtem le megamról, még másztak! Az egyik nagyon kicsi volt!
h.krisz 2018.04.01 17:43 - Megtaláltam
havazás közepette meglett...
Csirimojo 2017.10.23 15:54 - Megtaláltam
N.Zs. 2017.10.14 13:35 - Megtaláltam
Nagyon jó! Igazi "menj oda, találd meg" és érezd jól magad láda.
És így is történt. A csúcs kilátástalan, de nagyon jó ebédelős helynek bizonyult.
Lillafüred, Lusta-völgy felől jöttünk a kéken, majd a földúton, folyamatosan emelkedve.
Út közben egy fiatalemberrel találkoztunk aki 2 nagyon szép vizslát "sétáltatott". Jót beszélgettünk. Visszafelé egy bagoly huncutkodott velünk. Kíváncsian megnézett, majsd átrepült egy másik ágra, ahonnan megint megnézet, majd újból odébb állt. Az egyik ág letört alatta. Vicces volt. :-)
Az egész kör 12,5 km volt 381 méter szintemelkedéssel.
AnCsaTappancs 2017.04.02 12:50 - Megtaláltam
ésKata 2017.03.18 09:54 - Megtaláltam
zalajaro 2017.03.18 09:50 - Megtaláltam
Zöldsportos , hagyományos márciusi túráján.
Zergi 2017.03.18 09:50 - Megtaláltam
Négynapos Bükki-források csillagtúrán sajnos már esőben kerestük meg.